बारातने खाना खाया
तोरण मारा, खाना खाया, फेरों से पहले मांगी कार, दुल्हनों ने मना किया तो बिना बताए भाग गए दूल्हे-बाराती, अजीतगढ़ के दो भाइयों ने थामा दोनों बहनों का हाथ
बारातने खाना खाया। दूल्हों ने तोरण भी मार लिया। लेकिन फेरों से पहले दूल्हे और बारात गायब हो गई। यह फिल्मी कहानी नहीं, बल्कि हकीकत की घटना है। मंगलवार देर रात नीमकाथाना के प्रीतमपुरी और झुंझुनूं के मावटा गांव से बारात सरजोली (जमवारामगढ़) गई थी। यहां दो सगी बहनों की शादी होनी थीं।
तोरण के बाद दूल्हों ने कहा कि कार मिलेगी तभी फेरों में बैठेंगे। दुल्हनों रिश्तेदारों ने काफी समझाइश की। दूल्हे नहीं माने तो दोनों दुल्हनों ने शादी से इनकार कर दिया। घटना के बाद बाराती भी रवाना हो गए। बुधवार को लड़की की मां ने दोनों दूल्हों इनके रिश्तेदारों पर दहेज धोखाधड़ी का मामला दर्ज करवाया है। सरजोली में दो सगी बहनों दिनेश कंवर रेखा कंवर की शादी प्रीतमपुरी के दिनेशसिंह पुत्र राजेंद्रसिंह और झुंझुनूं के मावटा के कालूसिंह पुत्र सुमेरसिंह से तय थी। कार मिलने पर दूल्हे, बारात उनके पिता-रिश्तेदार बिना बताए गाड़ियों में बैठ लौट गए। लड़की के परिजनों ग्रामीणों ने बहुत ढूंढ़ा, लेकिन कोई नहीं मिला। दुल्हनों की मां गोपाल कंवर का कहना है कि दूल्हों ने दहेज में कार की मांग की थी। मामले में भास्कर ने दूल्हों के परिजनों से बात करने की कोशिश की लेकिन उन्होंने इनकार कर दिया।
(पेज12 भी पढ़ें)
दुल्हनों के भाई ने भास्कर से कहा
क्या गारंटी कि कार देने के बाद भी दोनों दूल्हे भविष्य में और दहेज नहीं मांगते
लड़कियों के चचेरे भाई विक्रमसिंह ने दैनिक भास्कर को बताया कि तोरण मारने के बाद दोनों दूल्हों परिजनों ने दहेज में कार की मांग की। दोनों बहनों ने भी उन्हें समझाने की कोशिश की लेकिन दोनों कहने लगे कि वे फेरों में कार मिलने पर बैठेंगे। उन्होंने बताया कि इन्होंने पहले टीके में 31 हजार रुपए और एक हाथ का गहना मांगा था। यह दोनों मांगे पूरी कर दी गई थी। इसके बाद भी तोरण मारने के बाद इन्होंने कार मांग ली। उनका कहना है कि कार की मांग भी वे जैसे-तैसे पूरी कर सकते थे, लेकिन ऐसे लोगों पर विश्वास नहीं कर सकते हैं कि वे इनको जीवनभर की खुशियां देते। कार की मांग पूरी करने पर वे फिर मांग करने लगते। इसलिए इस शादी से इनकार कर दिया।
दुल्हनें अभी पढ़ाई कर रही हैं, दहेज मांगने वाले दूल्हे मजदूरी
{दिनेशकंवर कीशादी दिनेशसिंह पुत्र राजेंद्रसिंह निवासी प्रीतमपुरी से तय हुई थी। दिनेश कंवर 11वीं की पढ़ाई कर रही है।
{रेखाकंवर कीशादी मावटा के कालूसिंह पुत्र सुमेरसिंह से तय हुई थी। रेखा कक्षा 12वीं की पढ़ाई कर रही हैं। जबकि कालूसिंह मुंबई में मजदूरी का काम करता है।
^दुल्हनों की मां ने दोनों दूल्हों, इनके पिता, जीजा सहित अन्य रिश्तेदारों के खिलाफ दहेज मांगने धोखाधड़ी का मुकदमा कराया है। तोरण के बाद दहेज में कार की मांग की थी। मना करने के बाद बाराती दूल्हे गायब हो गए थे। पुलिस फोर्स तैनात करके दूसरी जगह लड़कियों की शादी करवाई जा रही है। छुटनलाल,एसएचओ, जमवारामगढ़ पुलिस थाना
बुधवार को सरजोली में पुलिस फोर्स तैनात कर दी गई। लड़की के परिजनों ने अजीतगढ़ के रिश्तेदारों को इसकी जानकारी दी। अजीतगढ़ से दूल्हे पहुंचे और शादी कराई गई। दिनेश की शादी लिसाड़िया निवासी गुजरात में जेसीबी ऑपरेटर विजेंद्रसिंह पुत्र सुमेरसिंह से और छोटी बहन रेखा की शादी गुजरात में फर्नीचर का काम करने वाले वीरेंद्रसिंह पुत्र शिवदास सिंह के साथ हुई। दोनों युवक रिश्ते में भाई है। उनका कहना है कि उन्हें दहेज नहीं चाहिए। बुधवार सुबह उन्हें घटना का पता चला और वे शादी के लिए तैयार हो गए।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva